Azər Əliyev (futbolçu)

Azər Əliyev (; ) — Azərbaycan əsilli rusiyalı futbolçu. Hazırda Azərbaycan Premyer Liqasında çıxış edən "Neftçi" klubunun futbolçusu.

 Həyatı 
Azər Əliyev 12 may 1994-cü ildə Gürcüstanın Bəzəkli kəndində doğulub.

 Karyerası 

 Klub 
Azər Əliyev Krasnoyarsk futbolunun yetirməsidir. 9 yaşında ikən "Smena" UGİM-nə dəvət olunmuş və 16 yaşına qədər burada məşqçi Aleksey Lazarenkonun rəhbərliyi altında çıxış etmişdir. Sonradan "Yenisey"ə keçib.

2013–2014 mövsümündə icarə əsasında Peşəkar futbol liqası birinciliyində mübarizə aparan "Saxalin"də çıxış edib. Burada 10 oyunda 6 qol vuraraq, özünü yaxşı tərəfdən göstərə bilib. İcarə müddəti bitdikdən sonra yenidən "Yenisey"ə qayıdıb.

2017-ci ilin iyununda "Krılya Sovetov"a transfer olunub.

2018-ci ilin avqust ayında "Ufa" futbol klubuna transfer olunub. "Ufa"nın heyətində ilk qolunu 7 dekabr 2019-cu ildə "Axmat" komandasının qapısından keçirib.

2021-ci ilin fevral ayında "Tambov" futbol klubuna keçib. Yeni komandasında ilk rəsmi oyununu 26 fevral 2021-ci ildə "Rotor"a qarşı keçirən Əliyev, bir qol ötürməsi ilə yadda qalıb. 24 aprel 2021-ci ildə Moskva "Lokomotiv"inə qarşı keçirilmiş Premyer Liqa matçında "Tambov"un heyətində ilk qolunu vurub.

2021-ci ilin iyul ayında "Tambov" futbol klubunun dağılmasından sonra keçmiş klubu olan "Ufa"ya qayıdıb.

2022-ci ilin yanvarında azad agent kimi Bakının "Neftçi" klubu ilə müqavilə imzalayıb.

 Yığma 
2016-cı ilin avqustunda azerisport.com saytına verdiyi müsahibədə Azərbaycan millisində oynamaq istədiyini bildirib.

2022-ci ilin oktyabr ayında Əliyevə Azərbaycan vətəndaşlığını təsdiq edən pasport verilib.

2023-cü ilin martında AVRO-2024-ün seçmə mərhələsi çərçivəsində Avstriya və İsveç yığmalarına qarşı matçlar üçün Əliyev Azərbaycan milli komandasının heyətinə cəlb edildi.

2023-cü ilin 24 martında AVRO-2024-ün seçmə mərhələsi çərçivəsində Avstriya milli komandasına qarşı səfər matçında 45-ci dəqiqədə meydana daxil olan Əliyev həm milli komandada debüt etdi, həm də bir məhsuldar ötürmə ilə yadda qaldı. 

 İstinadlar 

 Xarici keçidlər 



Kateqoriya:Rusiya futbolçuları
Kateqoriya:Rusiya azərbaycanlıları
Kateqoriya:Legioner Azərbaycan futbolçuları
Kateqoriya:Neftçi PFK oyunçuları
Kateqoriya:Azərbaycan milli futbol komandasının oyunçuları
Kateqoriya:Gürcüstanın kişi futbolçuları
Kateqoriya:Azərbaycan Premyer Liqası oyunçuları
Kateqoriya:Rusiya Milli Futbol Liqası oyunçuları
Kateqoriya:Rusiya Peşəkar Futbol Liqası oyunçuları
Kateqoriya:Rusiya Premyer Liqası futbolçuları